钦定古今图书集成/明伦汇编/闺媛典/第366卷 > 《虞姬怨》冯待征
## 钦定古今图书集成/明伦汇编/闺媛典/第366卷 > 《虞姬怨》冯待征

“妾本江南采莲女，君是江东学剑人。逢君游侠英雄
日，值妾年华桃李春。年华灼灼艳桃李，结发簪花配
君子。行逢楚汉正相持，辞家上马从君起。岁岁年年
事征战，侍君帷幄损红颜。不惜罗衣沾马汗，不辞红
粉著刀环。相期相许定关中，鸣銮鸣珮入秦宫。谁误
四面《楚歌》起，果知五星汉道雄。天时人事有兴灭，智”
穷计屈心摧折。泽中马力先战疲，帐下蛾眉泪成血。
君王是日无神彩，贱妾此时容貌改。拔山意气都已
无，渡江面目今何在？终天隔地与君辞，恨似流波无
息时。使妾本来不相识，岂见中途怀苦悲。